SECRETAR DE STAT

Nr. DGB/105467/

 **Aprob:**

 **Ministru**

 **Barna TÁNCZOS**

**Propun aprobarea:**

**Secretar de stat**

**Robert Eugen SZÉP**

**REFERAT DE APROBARE**

***Obiect: Aprobarea rezultatelor finale privind atribuirea, prin licitație publică, a faunei cinegetice din cuprinsul fondului cinegetic nr. 15, denumit Căldări din județul Vrancea, în temeiul art. 8 alin. (1) lit. c) din Legea nr. 407/2006, cu modificările și completările ulterioare***

În conformitate cu dispoziţiile art. 8 alin (1) lit. c) din Legea vânătorii şi a protecţiei fondului cinegetic nr. 407/2006, cu modificările şi completările ulterioare, ale Regulamentului privind atribuirea în gestiune a faunei cinegetice aprobat prin Ordinul ministrului mediului, apelor şi pădurilor nr. 2020/2016, cu modificările și completările ulterioare, denumit în continuare Regulament, Ministerul Mediului, Apelor și Pădurilor a desfăşurat, în data de 21.12.2021, licitaţie pentru atribuirea în gestiune a faunei cinegetice din cuprinsul fondului cinegetic nr. ***15, denumit Căldări din județul Vrancea***, conform Procesului verbal nr. DMRC/159685/21.12.2021, înregistrat la fosta Direcție Managementul Resurselor Cinegetice.

Cu privire la modul de desfășurare a licitației nu au fost depuse contestații, conform art. 12. alin. (4) din Regulament.

Prin scrisoarea nr. DJ/206899/21.12.2021, rezoluționată la nivelul Direcției Managementul Resurselor Cinegetice ulterior desfășurării licitației, respecțiv în data de 22.12.2021, ni s-a adus la cunoștință că prin pronunțarea Hotărârii nr. 238 din data de 21.12.2021 în Dosarul nr. 1600/46/2021, Curtea de Apel Pitești a admis cererea de suspendare a licitației publice pentru fondul cinegetic nr. 15, denumit Căldări, din județul Vrancea, formulată de reclamanta Asociația DRF Grupul Silvic Argeș, în sensul că ”*suspendă procedura de organizare a licitației publice privind atribuirea dreptului de gestionare a faunei cinegetice pe fondul cinegetic nr. 15 Căldări, județul Vrancea, publicată prin anunțurile DMRC 159547/01.11.2021, DMRC 159637/13.12.2021 și DMRC 159637/13.12.2021 și care are dată de desfășurare 21.12.2021, până la pronunțarea instanței de fond”.*

 Hotărârea mai sus menționată fiind executorie de drept, conducerea Ministerului Mediului, Apelor și Pădurilor a dispus potrivit Referatului de aprobare nr. DMRC/159701/BT/18.01.2022, ***amânarea aprobării rezultatelor finale pentru fondul cinegetic nr. 15 Căldări, din județul Vrancea, urmând să se adopte o decizie în cazul dat, în funcție de dispozitivul instanței de judecată.***

Prin scrisoarea secretarului general adjunct nr. 2R/12910/04.11.2022 s-a comunicat Sentința civilă nr. 54/2022 pronunțată de Curtea de Apel Pitești și Încheierea privind îndreptarea erorii materiale civile a sentinței anterior menționate, emise în dosarul nr. 85/46/2022, prin care instanța a dispus respingerea ca neîntemeiată a cererii de chemare în judecată, astfel cum a fost formulată de reclamanta Asociația DRF – Grupul Silvic Argeș, în contradictoriu cu Ministerul Mediului, Apelor și Pădurilor, precum și respingerea cererii de suspendare a procedurii de organizare a licitației publice privind atribuirea dreptului de gestionare a faunei cinegetice din cuprinsul fondulului cinegetic nr. 15 Căldări. Totodată s-a subliniat faptul că în conformitate cu prevederile art. 14 alin. (1) din Legea contenciosului administrativ, cu modificările și completările ulterioare, efectul suspensiv al suspendării dispusă de Curtea de Apel Pitești prin Hotărârea nr. 238 din data de 21.12.2021, în Dosarul nr. 1600/46/2021, se va întinde doar până la pronunțarea instanței de fond (vezi Sentința civilă nr. 54/2022), respectiv, instanța care este investită cu soluționarea acțiunii în anularea actului administrativ vătămător.

Împotriva Sentinței civile nr. 54/2022 pronunțată de Curtea de Apel Pitești, emisă în dosarul nr. 85/46/2022, Asociația D.R.F. Grupul Silvic Argeș a declarat recurs la data de 20.06.2022, fiind stabilit prim termen de judecată la data de 15.06.2023.

Potrivit scrisorii secretarului general adjunct nr. 2R/12910/07.12.2022: ” *Sentința civilă nr. 54/2022 pronunțată de Curtea de Apel Pitești în dosarul mai sus menționat nu este definitivă, însă, exercitarea recursului de către Asociația D.R.F. Grupul Silvic Argeș neavând niciun efect asupra derulării procedurii licitației publice privind atribuirea dreptului de gestiune a faunei cinegetice pe fondul nr. 15 Căldări, județul Vrancea. Altfel spus, recursul nu este suspensiv de executare.”*

Având în vedere cele reiterate mai sus și faptul că nu s-a dispus suspendarea atribuirii fondului cinegetic până la rămânerea definitivă a Sentinței civile nr. 54/2022, propunem următoarele:

**1. aprobarea rezultatului final al acţiunii de atribuire prin licitație publică a dreptului de gestionare a faunei cinegetice din cuprinsul** fondului cinegetic nr. ***15, denumit Căldări din județul Vrancea*, consemnat în anexa nr. 1 la prezentul referat;**

**2. afișarea, pe site-ul Ministerului Mediului, Apelor și Pădurilor, a rezultatului final consemnat în prezentul referat, și transmiterea acestuia către garda forestieră competentă pentru încheierea contractului de gestionare.**